open-index/open-wikipedia-markdown huggingface dataset:
Assassin’s Creed: Revelations

***Assassin's Creed: Revelations*** er et videospill i Assassin's Creed-serien utgitt i 2011. Det er det fjerde hovedspillet i Assassin's Creed-serien, og ble lansert i november og desember 2011 som en oppfølger til Assassin's Creed: Brotherhood fra 2010. Det er laget av Ubisoft Entertainment. En fornyet versjon, sammen med de eldre spillene Assassin's Creed II og Assassin's Creed: Brotherhood, ble gjort tilgjengelig på PlayStation 4 og Xbox One 15. november 2016 med navnet *The Ezio Collection*.

Handlingen er historisk fiksjon basert på ordentlige hendelser og følger den eldgamle krangelen mellom oppdiktede versjoner av Assasinene, som kjemper for fred med fri vilje, og Tempelridderne, som vil ha fred med kontroll. Rammen rundt dette er satt i det 21. århundre og fremviser protagonisten Desmond Miles som ved hjelp av en maskin kalt «the Animus» kan gjenleve minnene til sine forfedre for å finne en måte å unngå 2012-apokalypsen. Mye av spillet foregår i 16. århundre Konstantinopel med Ezio Auditore da Firenze, og i 12. og 13. århundre Masyaf med Altaïr Ibn-La'Ahad. Hovedhistorien følger snikmorderen Ezio på hans reise for å låse opp hemmelighetene i Altaïrs hvelv i Masyaf ved bruk av diskus-lignende artefakter som inneholder Altaïrs minner.

I likhet med andre spill i serien, er det historiske figurer med i hendelsene, blant andre Piri Reis og Sulieman.

## Referanser


## Eksterne lenker
*
Oseaniatouren i landeveissykling 2009–10

**[[Oseaniatouren i landeveissykling]] 2009–10** var den 6. sesongen av UCI Oceania Tour. Sesongen startet med Jayco Herald Sun Tour i Australia den 11. oktober 2009 og ble avsluttet med Tour of Wellington den 31. januar 2010.

## Kalender

## Eksterne lenker
* 
* http://www.ucioceaniatour.com/
Akromatopsi

**Akromatopsi** også kalt **total fargeblindhet** er en sjelden øyesykdom som gjør at man kun ser gråtoner.

Tilstanden kommer som oftest også med sterkt nedsatt syn, og er arvelig. Man er også lysømfintlig, og har som oftest skjeve hornhinner

X factor-deltaker og sanger Elin Gaustad har akromatopsi.

## Se også
* Fargeblindhet

## Eksterne lenker
* Dictionary.com – Achromatopsia
* Medicine.net - Achromatopsia
Ingolf

**Ingolf** er et nordisk og tysk mannsnavn med opprinnelse i det norrøne navnet *Ingulf<small>R</small>*, dannet av det urgermanske gudenavnet **Ingwaz*, og norrøne *ulfr*, «ulv». *Ingulf* var den gammeldanske og *Ingolf* den gammelsvenske formen av navnet.

*Ingolf* har norsk navnedag 10. juni og finlandssvensk navnedag 18. juni.

## Utbredelse
*Ingulf* var et vanlig navn i England på 1100-tallet.

|}

## Kjente personer med navnet
Personene i listen er ordnet kronologisk etter fødselsår.
* Ingolf Arnarsson (f. ca. 845), norsk bosetter på Island i år 874
* Ingolf Dahl (1912–1970), tysk-amerikansk komponist
* Ingolf Mork (1947–2012), norsk skihopper
* Ingolf Håkon Teigene (1949–2007), norsk journalist
* Ingolf Karinen (f. 1952), norsk skuespiller
* Ingólfur Júlíusson (f. 1970), islandsk musiker og fotograf
* Ingolv Haaland (f. 1973), norsk pianist
* Ingolv Helland (f. 1974), norsk maler
* Kjell Ingolf Ropstad (f. 1985), norsk politiker og stortingsrepresentant
* Ingolf Wunder (f. 1985), østerriksk pianist
* Ingólfur Sigurdsson (f. 1993), islandsk fotballspiller
* Ingolf Olsen, dansk gitarist

## Referanser


## Eksterne lenker
Eirik Soltvedt

**Eirik Soltvedt** (født 1978) er en norsk tidligere fotballspiller. Soltvedt la opp midt i 2012-sesongen på grunn av en kneskade. Han spilte da for Ullensaker/Kisa. Han har tidligere spilt for Randaberg IL, Vidar, Viking, Bryne FK, Skeid, Ullern, Lillestrøm SK, Notodden Fotballklubb.

Han ble kåret til årets spiller i «Romeriksligaen» i 2003 av Romerikes Blad. Han spilte 8 eliteseriekamper for Lillestrøm, kun 1 kamp fra start, i perioden 2004–2005. Han kom tilbake til Ullensaker/Kisa sommeren 2007 og scoret jevnlig for klubben. Soltvedt debuterte i 2. divisjon i 1994 for Vidar og scoret i debutkampen mot  som 16-åring. Han rykket opp til Tippeligaen med Bryne i 1999 og til Adeccoligaen med Notodden i 2006. Soltvedt ble toppscorer i 2. divisjon tre ganger (2003, 2008 og 2011) og scoret totalt 141 mål for Ullensaker/Kisa på 180 kamper.

## Eksterne lenker
* 
* Scoret hat-trick mot VIF
* Eirik Soltvedt legger opp (21.09.2012)
Trygve Diskerud

**Trygve Diskerud** (født 6. oktober 1903 i Øymark, død 2. juni 1976 i Oslo) var en norsk travkusk; den aller første travkusken i Norge som passerte 1000 seire. Denne milepælen nådde han den 4. august 1954, da han vant med hesten Toftedua på Bjerke Travbane. Trygve Diskerud ble landschampion 10 ganger. Han vant Norsk Travderby 5 ganger, kriteriet 5 ganger, HM Kongens pokalløp 5 ganger og NM 10 ganger. Han feiret mange store triumfer med hesten Jens Protector. 

Trygve Diskerud vant totalt 1727 seire i sin eventyrlige karriere, og har fått et minneløp oppkalt etter seg på Bjerke.
Liste over statsledere i 197

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
John Heard

**John Heard** (født 7. mars 1946 i Washington, D.C., død 21. juli 2017 i Palo Alto i California) var en amerikansk skuespiller.

Heard er kjent fra roller i filmer og TV-serier så som *[[Cutters hevn]]* (1981), *[[Cat People]]* (1982), *[[Natt på Manhattan]]* (1985), *[[Big]]* (1988), *[[Forrådt (1988)|Forrådt]]* (1988), *[[Det syvende tegnet]]* (1988), *[[Alene hjemme]]* (1990), *[[Alene hjemme 2, Forlatt i New York]]* (1992), *[[In the Line of Fire]]* (1993), *[[Snake Eyes]]* (1998), *[[Sopranos]]* (1999 og 2004), *[[Prison Break]]* (2005), *[[Edison (film)|Edison]]* (2005), *[[The Guardian (2006 film)|The Guardian]]* (2006), *[[The Great Debaters]]* (2007) og *[[Assault on Wall Street]]* i 2013.

Heard ble funnet død på et hotellrom i California, hvor han skal ha oppholdt seg i etterkant av en mindre ryggoperasjon.

## Filmografi
* Big (1988)
* Home Alone (1990)
* Home Alone 2: Lost in New York (1992)
* In the Line of Fire (1993)
* Pelikan-rapporten (1993)
* Assault on Wall Street (2013)
* Boys of Abu Ghraib (2014)

## Referanser


## Eksterne lenker
*
Rudolf von Bennigsen

**Karl Wilhelm Rudolf von Bennigsen** (1824–1902) var en liberal politiker på 1800-tallet i kongeriket Preussen.

Som folkevalgt deltok han i prosessen rundt Tysklands samling og samarbeidet med Otto von Bismarck. Dette gjorde ham til en pragmatisk politiker i sin omgang med realitetene, men også som en forræder innenfor det liberalistiske *[[Deutsche Fortschrittspartei]]*. Bennigsen tilhørte den fløyen blant de liberale som i 1867 billiget indemnitetsloven, som ga Bismarck indemnitet med tilbakevirkende kraft i den prøyssiske forfatningskonflikter. Prosessen rundt denne loven førte til partisplittelse blant de liberale og til dannelsen av utbryterpartiet *[[Nationalliberale Partei]]*.

## Referanser


## Eksterne lenker
*
Sergio Sánchez

**Sergio Sánchez** er navnet til flere personer:

*Sergio Sánchez (skytter) (født 1970) – guatemalsk olympisk sportsskytter (pistol)
*Sergio G. Sánchez (født 1973) – spansk regissør og manusforfatter
*Sergio Sánchez Sánchez (født 1977) – tidligere spansk fotballkeeper
*Sergio Sánchez (basketballspiller) (født 1981) – spansk basketballspiller
*Sergio Sánchez (friidrettsutøver) (født 1982) – spansk langdistanseløper
*Sergio Sánchez Ortega (født 1986) – spansk fotballspiller
Abdalaati Iguider

**Reda Abdalaati Iguider** (født 1987) er en marokkansk mellomdistanseløper, som spesialiserer seg på 1500 meter. Han har VM-medaljer både som junior og senior, og hans fremste medalje til nå er sølv ved VM i friidrett innendørs 2010.

## Karriere
Som junior vant han to VM-medaljer. Ved junior-VM 2004 fikk han gull på 1500 meter, og ved junior-VM 2006 fikk han sølv, bak Remmy Ndiwa. 

Han deltok ved sommer-OL 2008 i Beijing. Han kom på andreplass i sitt semifinaleheat, bak kenyanske Asbel Kiprop, og endte på femteplass i finalen med tiden 3.34,66. Asbel Kiprop vant gull i denne øvelsen, og Iguider var den eneste marokkanske utøveren i finalen. 

Hans første internasjonale medalje som senior fikk han ved Middelahavslekene 2009 i Pescara, der han kom på tredjeplass på 1500 meter. Samme år deltok han også ved VM i friidrett i Berlin, og endte her på 11.-plass i finalen med tiden 3.38,35. Hans landsmenn Mohamed Moustaoui og Amine Laâlou endte på hhv. 6. og 10.-plass, og Yusuf Saad Kamel vant gull. 

I 2010 fikk han sin første VM-medalje som senior, da han fikk sølv ved VM innendørs 2010, et tidels sekund bak Deresse Mekonnen. Tiden hans ble 3.41,96. I 2011 kom han på femteplass ved VM i Daegu. 

Ved VM i friidrett innendørs 2012 i Istanbul vant han gull på 1500 meter, med tiden 3:45,21. 

## Resultater

## Referanser


## Eksterne lenker
*
Panamas herrelandslag i fotball

**Panamas herrelandslag i fotball** representerer Panama i internasjonal fotball. Deres første landskamp var mot  i 1938, en kamp de vant 3-1.

### Verdensmesterskap

## Gold Cup Resultater

## Nåværende tropp
 
6. juni 2018
 Panamas tropp til VM i fotball 2018 i Russland fra 14. juni 2018 til 15. juli 2018

### Andre spillere
Spillere som har vært med i landslagstroppen de siste 12 månedene.

## Referanser
Minnie Driver

**Minnie Driver** (født 31. januar 1970 i London i England) er en britisk skuespiller, musiker og låtskriver.

Driver er av irsk, walisisk, skotsk, fransk og italiensk opphav. Hennes søster, Kate, er modell og produsent. Driver studerte skuespill og teater ved Webber Douglas Academy of Dramatic Art i London. Driver gjorde sin teaterdebut i 1991 og supplerte på sin inntekt ved å utføre jobber som jazz-vokalist og gitarist. Driver ble nominert til en Oscar for beste kvinnelige birolle for sin opptreden i filmen Good Will Hunting fra 1997. Hun mottok også en Screen Actors Guild Award for sin opptreden i denne filmen. Driver vant en Emmy Award og en Golden Globe for sitt arbeid i TV-serien The Riches.

Driver dukket ofte opp på britisk TV sammen med komikere som Steve Coogan og Armando Iannucci og hun hadde små roller i forskjellige TV-serier, som *Casualty*, *The House of Eliott*, *Lovejoy* og *Peak Practice*. Driver fikk bred offentlig oppmerksomhet da hun spilte hovedrollen i *Circle of Friends* i 1995. Hun fulgte opp denne filmen med en rekke biroller i store studiofilmer, blant annet i James Bond-filmen *[[GoldenEye]]* fra 1995, *Sleepers* (1996) og *[[Grosse Pointe Blank]]* (1997).

I 2003 og 2004 hadde Driver en fast rolle i TV-serien *[[Will & Grace]]* som karakteren Lorraine. I 2010 spilte Driver i *Conviction*, en film som skildrer den virkelige historien om Betty Ann Waters (spilt av Hilary Swank), en enslig mor som tilbringer ti år på å bli jurist og dermed kunne representere sin feilaktig fengslede bror (spilt av Sam Rockwell). Filmen fikk stort sett positive vurderinger og Driver vant en Genie Award for beste skuespillerinne i en birolle i denne filmen.

## Referanser


## Eksterne lenker
* 
* 
*
Irene Dunne

**Irene Marie Dunne** (født 20. desember 1898 i Louisville i Kentucky i USA, død 4. september 1990 i Los Angeles) var en amerikansk teater- og filmskuespiller og sanger.

## Liv og virke
### Bakgrunn
Dunnes far, Joseph Dunn, var inspektør for myndighetene i USA, og hans kone, Adelaide Henry, var en musikkpedagog fra Newport i Kentucky. I 1909, da Dunne var elleve år gammel, døde hennes far.

### Skuespillerinne
Dunne vant et stipend til Chicago Musical College, men hennes operadrømmer tok slutt da hun gikk miste av en uttaking. Hun turnerte til å begynne med sammen med et selskap og spilte musikalske komedier. Hennes Broadwaydebut kom i 1923 og hun hadde hovedrollen i mange musikaler. Senere gikk hun til filmen.

Dunne ble nominert fem ganger til Oscar for beste kvinnelige hovedrolle, for sine rolletolkninger i filmene *[[Cimarron]]* (1931), *[[Theodora slår sig løs]]* (1936), *[[Hvor har du vært i natt?]]* (1937), *[[Stevnemøte (film)|Stevnemøte]]* (1939) og *[[Vi kan stole på mamma]]* (1948). Hun ble inkludert på International Best Dressed List Hall of Fame i 1958.

I 1957 utnevnte president Dwight David Eisenhower Dunne til en av fem alternative amerikanske delegater til FN i anerkjennelse av hennes mange veldedige gjerninger og interesse for diverse konservative katolske og republikanske formål. I 1965 ble hun valgt inn som styremedlem i Technicolor, som den første kvinne noensinne valgt inn i dette styret.

Dunne hadde datteren Mary Frances (født Anna Maria Bush) sammen med ektemannen Francis Dennis Griffin. Datteren ble adoptert i 1938 fra et sykehus for hittebarn i New York.

Dunne døde fredelig i sitt hjem i Holmby Hills i Los Angeles i 1990.

Hun ble gravlagt på Calvary Cemetery i East Los Angeles i California. Hennes personlige papirer blir oppbevart ved University of Southern California. Dunne ble tildelt en stjerne ved Hollywood Walk of Fame som ligger ved 6440 Hollywood Boulevard.

## Filmografi (utvalg)
* 1931 – *[[Cimarron]]*
* 1935 – *[[Roberta (film)|Roberta]]*
* 1936 – *[[Show Boat (1936)|Show Boat]]*
* 1936 – *[[Theodora slår sig løs]]* 
* 1937 – *[[Hvor har du vært i natt?]]*
* 1937 – *[[Flytende gull]]*
* 1938 – *[[Fryd dig ved livet!]]* 
* 1939 – *[[Stevnemøte (film)|Stevnemøte]]* 
* 1939 – *[[Da morgenen kom]]* 
* 1940 – *[[Min favoritthustru]]*
* 1941 – *[[Flirt og alvor]]* 
* 1941 – *[[Bare to]]*
* 1942 – *[[Lady in a Jam]]*
* 1943 – *[[Helter dør aldri]]* 
* 1944 – *[[Dovers hvite klipper (film)|Dovers hvite klipper]]* 
* 1944 – *[[Hun ga seg til slutt]]* 
* 1946 – *[[Eventyr i Siam]]*
* 1947 – *[[Far og vi andre]]* 
* 1948 – *[[Vi kan stole på mamma]]* 
* 1950 – *[[Verdensdame vandrer vest]]* 
* 1950 – *[[Han ville se dronningen]]*

## Referanser


## Kilder
* 

## Eksterne lenker
* The Irene Dunne Site
*
Jimmy Durante

**James Francis «Jimmy» Durante** (født 10. februar 1893 i New York, død 29. januar 1980) var en amerikansk sanger, pianist, komiker og han begynte som skuespiller på vaudeville-teater på 1920-tallet. 

Durante var den yngste av fire barn født av innvandrere fra Salerno i Italia. Durante droppet ut av skolen i åttende klasse for å bli pianist på fulltid før han ble medlem av New Orleans Jazz Band. Durante var det eneste medlemmet av dette bandet som ikke kom fra New Orleans. I 1920 ble denne gruppen omdøpt Jimmy Durante's Jazz Band. Durante var en av Amerikas mest kjente og populære personligheter fra 1920-tallet til 1970-tallet. 

Durante første kone het Jeanne Olson, som han giftet seg med den 19. juni 1921. Olson ble født i Ohio den 31. august 1896 og hun døde på valentinsdagen i 1943, etter en langvarig hjerte-sykdom som hun hadde slitt med i nesten to år. Durante giftet seg med sin andre kone, Margaret Little, ved St. Malachy's katolske kirke i New York City, den 14. desember 1960. Paret adopterte en baby (nå kjent som Cece Durante-Bloum) på juledagen i 1961. 

## Referanser


## Eksterne lenker
*
Kulturminnedagen

**Kulturminnedagene** er den norske delen av **European Heritage Days** (EHD), et felles initiativ fra Europarådet og Europakommisjonen som omfatter alle signaturstatene til den Europeiske Kulturkonvensjonen under mottoet: «Europa, en felles kulturarv». Dagen markeres hvert år i midten av september. Formålet med kulturminnedagen er å bidra til å skape forståelse og interesse for kulturminner og kulturmiljøer. 

Norges kulturvernforbund har det praktiske ansvaret for koordinering og formidling.

Gjennom ulike arrangementer over hele landet blir historiske monumenter, verneverdige bygninger og gjenstander, bygningsmiljøer og kulturlandskap vist fram for publikum, og hus og anlegg åpnes for folk flest slik at de får anledning til å oppleve stedet og høre dets historie. Museer, kommuner, fylkeskommuner og frivillige lag og foreninger kan lage et arrangement og melde dette til Kulturminnedagens arrangementsliste. Blant de påmeldte velges en vinner av Kulturminnedagens pris på  kroner. 

Hvert år velges et nytt tema for kulturminnedagen, i 2011 var det «Skjulte skatter. Spor i landskapet», i 2012 var det «Møteplasser»,  mens det i 2013 er «Historiens kvinner og menn – deltagelse, fellesskap og handling». 

## Eksterne lenker
*
11. serierunde i Tippeligaen 2011

**11. serierunde i [[Tippeligaen 2011]]** starter fredag 10. juni klokka 19:00 med Brann mot Sogndal. Fire kamper blir spilt mandag 13. mai klokka 18:00 og en kamp klokka 20:00 med Fredrikstad mot Sarpsborg 08. To kamper spilles i juli, lørdag 9. juli klokka 18:00 med Rosenborg mot Strømsgodset og søndag 10. juli klokka 20:00 med Vålerenga mot Tromsø.


## Fakta

## Eksterne lenker
* Tippeligaen 2011: Terminliste og resultater på altomfotball.no
Qatars herrelandslag i fotball

**Qatars herrelandslag i fotball** representerer Qatar i internasjonal fotball. De har aldri kvalifisert seg til VM, men deltok i fotball-VM 2022 som vertsnasjon. De vant Asiamesterskapet i 2019.

## Historie
Fotball kom til Qatar med oljearbeidere på 1950-tallet, og Qatar Football Associaton ble opprettet i 1970. Deres første kamp var et 1-2 tap mot  i 1970. Selv om Qatar aldri har kvalifisert seg til VM, har de deltatt  i Asia Cup 8 ganger. De vant Asiamesterskapet i 2019.
Qatar er vert for fotball-VM 2022, og blir dermed det første laget fra Midtøsten som er vert for et fotball-VM.

## Nåværende tropp
Oppdatert 20. november 2022
Qatars tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## VM-resultater
* 1930–1972 – Deltok ikke
* 1972–2018 – Ikke kvalifisert
* 2022 – Utslått i gruppespillet

## Asia Cup-resultater
* 1956-1972 – Deltok ikke
* 1976 – Ikke kvalifisert
* 1980-1992 – Gruppespill
* 1996 – Ikke kvalifisert
* 2000 – Kvartfinale
* 2004-2007 – Gruppespill
* 2011 – Kvartfinale
* 2015 – Gruppespill
* 2019 – Vinner

## Rivalisering
### Saudi-Arabia
Qatar befinner seg i en intens rivalisering med Saudi-Arabia på grunn av historisk spenning i forholdet mellom de to landene og den diplomatiske krisen i Qatar fra 2017 til 2021. Qatar har generelt hatt det vanskelig mot Saudi-Arabia: av 41 spilte kamper har Qatar vunnet 8, tapt 17 og spilt uavgjort i 16.

### Bahrain
Qatar og Bahrain er hovedrivaler på grunn av historisk spenning i forholdet mellom de to landene. Av 39 spilte kamper har Bahrain vunnet 11, tapt 8, og spilt uavgjort i 19. Fra 2004 til 2021 klarte ikke Qatar å vinne over Bahrain, med seks tap og ti uavgjorte, før de til slutt vant i den arabiske nasjonscupen i 2021.

### De forente arabiske emirater
Rivaliseringen med De forente arabiske emirater er konkurransedyktig i Golf-cupmøtene flere ganger, og på grunn av den diplomatiske krisen i Qatar fra 2017 til 2021, økte spenningen da kapteinen for UAE U19-laget nektet å håndhilse på kapteinen for Qatar U19 under AFC U19-mesterskapet 2018, som ble holdt i Indonesia; i denne turneringen slo UAE Qatar med 2-1, men ble likevel slått ut av gruppespillet, mens Qatar kom seg videre til FIFA U20 verdensmesterskapet i 2019. Per 2020 har Qatar og UAE spilt 31 offisielle kamper, de fleste av dem i Gulf-cupen, med det første møte hvor De forente arabiske emirater slo Qatar 1-0. De har spilt kun to vennskapskamper, den siste avholdt i 2011 endte med seier til UAE.

## Lagets image
Qatar bruker en burgunder uniform som hjemmedrakt og en hvit som bortedrakt. Deres første produsent var selskapet Umbro fra 1980 til 1984. For tiden produseres alle Qatar-uniformer av selskapet Adidas.

## Se også
* Qatars kvinnelandslag i fotball

## Referanser


## Eksterne lenker
*
Liste over statsledere i 1202

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Fyrstbispedømmet Liége|Lüttich]]** – Hugo II av Pierrepont, biskop (1200–1229)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (1200–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Fyrstebispedømmet Speyer|Speyer]]** – Konrad III av Scharfenberg, biskop (1200–1224) *([[1212]]–[[1224]] biskop av Metz)*
** **[[Strasbourg erkebispedømme|Strasbourg]]** – Henrik II av Veringen, biskop (**1202**–1223)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Leonard Orr

**Leonard Orr** (trolig født 1938 i Delaware County, New York, død 2019) var en amerikansk alternativ medisin-terapeut kjent for teorier og praksis om frigjørende åndedrett (*Rebirthing*), som han blant annet presenterte i boken *Rebirthing in the New Age*, som han skrev sammen med Sondra Ray i 1977.

Orrs pusteteknikker kan minne om østlige meditasjonsteknikker eller Wilhelm Reichs kroppsterapi, men «Orr & Rays spesielle teknikk er formet og utviklet i et New Age-verdensbilde fylt av begreper som energier, følelser og intuisjoner» Orr anbefaler blant annet en terapi for å overvinne «fødselstraumaet», ved langvarige opphold i vann. 
## Referanser


## Eksterne lenker
* rebirthingbreathwork.com
Lyndsy Fonseca

**Lyndsy Marie Fonseca** (født 7. januar 1987 i California) er en amerikansk skuespiller, kjent for rollene som Colleen Carlton i såpeoperaen *[[The Young and the Restless]]*, Dylan Mayfair i TV-serien Frustrerte fruer og Ted Mosbys datter i *[[How I Met Your Mother]]*. Hun har også spilt Katie Deauxma i filmen *[[Kick-Ass (film)|Kick-Ass]]*.

For øyeblikket spiller hun Alex i TV-serien *[[Nikita (2010 TV series)|Nikita]]*.

## Referanser


## Eksterne lenker
* 
*
Chu Bo

**Chu Bo** (forenklet kinesisk: 储波, tradisjonell kinesisk: 儲波, pinyin: *Chǔ Bō*; født i 1944 i Tongcheng i provinsen Anhui i Kina) er en kinesisk kommunistisk politiker. Han var partisekretær for det kinesiske kommunistiske parti i den autonome region Indre Mongolia fra 2001 til 2009. I hans periode gjennomlevde regionen en fenomenal økonomisk vekst; ett år var den på 17 prosent, vesentlig mer enn landsgjennomsnittet.

Før det hadde han vært guvernør i Hunan.

## Referanser


## Eksterne lenker
*
Frederik III av Hessen-Kassel

**Frederik III** landgreve av Hessen-Kassel (født 11. september 1747, død 20. mai 1837) var sønn av Frederik II av Hessen-Kassel og Maria av England.

Haakon VII er en av Frederik IIIs etterkommere.

Frederik giftet seg i 1787  med Karoline av Nassau-Usingen.

## Barn
Ekteparet fikk flere barn, deriblant:
* Wilhelm av Hessen-Kassel
* Augusta, gift med Adolphus, hertug av Cambridge.

## Ordener
* Dannebrogordenen
* Elefantordenen

## Referanser


## Eksterne lenker
* Biografi hos Runeberg
Ernst Ludwig von Gerlach

**Ernst Ludwig von Gerlach** (født 7. mars 1795 i Berlin i kongeriket Preussen, død 18.  februar 1877 i Berlin) var en konservativ politiker på 1800-tallet i kongeriket Preussen. Sammen med Friedrich Julius Stahl, var han i lengre tid leder for det ytterste høyre i Preussen. Sammen med sin bror Ludwig Friedrich Leopold von Gerlach, tilhørte han kretsen omkring den konservative avisen *[[Kreuzzeitung]]*.

## Referanser
Li Kuchan

**Li Kuchan** (kinesisk: 李苦禅, pinyin: *Lǐ Kǔchán*, opprinnelig *Li Ying*; født 1898 i Gaotang i provinsen Shandong i Kina, død 1983) var en betydelig kinesisk maler.

Han stammet fra en fattig bondefamilie. I 1919 traff han kunstnerne Xu Beihong og Qi Baishi, som underviste ham i malerkunsten. Han studerte i Beijing og livnærte seg som rickshawkuli. Der fikk han tilnavnet Kuchan. 

I en alder av 29 år ble han professor ved kunstfagskolen i Hangzhou.

Hans bilder kan innordnes som klassisk tusjmaleri, og viser særlig landskaper, fugler og blomster. Dessuten var han virksom innen kalligrafi.

## Referanser


## Litteratur
* Guter, Josef (2004): *Lexikon zur Geschichte Chinas. Sieben Jahrtausende im Überblick*. Marix-Verlag, Wiesbaden, ISBN 3-937715-40-1.
George Trevelyan

**George Lowthian Trevelyan, 4. baronett Trevelyan** (født 5. november 1906, død 9. februar 1996) var en britisk adelig og lærer som regnes som en av grunnleggerne av den britiske New Agebevegelsen. Han var den fjerde baronett Trevelyan. 

Han var talsmann for en «syntese mellom vitenskap og åndelighet, og mente at samfunnets fremtid lå i de transformerende krefter han mente å finne i en åndelig oppvåkning».

Gjennom forelesninger av Rudolf Steiners elev Walter Stein i 1942 endret Trevelyn livssyn fra agnostiker til en åndelig livsforståelse, og han studerte også antroposofi i de følgende årene. Etter mer enn 20 år som lærer arbeidet han fra 1971 innenfor flere alternative organisassjoner: han stiftet organisasjonen *Wrekin Trust* for å fremme utdanning, og var engasjert i The Soil Association, the Findhorn Foundation, Teilhard de Chardin-selskapet og Essene-nettverket. Han skrev blant annet bøkene *A Vision of the Aquarian Age* (1977), *Operation Redemption* (1981), *Summons to a High Crusade* (1985) og *Exploration into God* (1991). Han mottok Right Livelihood Award, in 1982.

## Referanser


## Eksterne lenker
* sirgeorgetrevelyan.org.uk
Josef Ferdinand av Østerrike

**Josef Ferdinand av Østerrike** (født 24. mai 1872 i Salzburg, død 28. august 1942) var en østerriksk-ungarsk erkehertug, militær kommandant, og en tidlig talsmann for luftforsvar.

## Bakgrunn og virke
Josef Ferdinand var sønn av Ferdinand IV, storhertug av Toscana, og hans kone, Alice av Bourbon-Parma. Som det fjerde barn og andre sønn, antok Josef Ferdinand at det var hans eldre bror som skulle bli den neste storhertugen av Østerrike etter faren, men hans eldre bror gav opp kravet om tronen etter tallrike skandaler. Dermed måtte den andre sønnen etterfølge sin far som storhertug av Toscana. Josef Ferdinand studerte ved Maria-Theresia-Militärakademie i Wiener Neustadt. Etter endt eksamen fra militærakademiet, begynte Josef Ferdinand som løytnant den 18. august 1892. Etter ulike oppdrag med forskjellige infanteriregimenter begynte han som oberstløytnant i 1903. Fra 1895 til 1897 studerte Ferdinand i Wien. Fra 1905 til 1908 kommanderte erkehertugen et infanteriregiment med grad som oberst.

Erkehertug Josef Ferdinand var opptatt av luftfart, som ikke ble tatt særlig alvorlig i militære kretser på denne tiden. Han var fascinert av ballonger allerede fra tidlig alder. I 1909 arrangerte Ferdinand en ballongferd fra sin egen gård i Linz til Dieppe i Frankrike. Ballongturen varte i cirka seksten timer. I august 1914 tok Josef Ferdinand over kommandoen over en hæravdeling da han etterfulgte general Viktor Dankl von Krasnik, som hadde tatt kommandoen over en annen militæravdeling.

Josef Ferdinand forble i kommandoen over tyske militære styrker frem tidlig i juni 1916. På denne tiden lanserte den russiske generalen Aleksej Brusilov en offensiv, kjent som Brusilovoffensiven som førte til at de tyske skyttergravene ble nærmest utslettet av det russiske bombardementet og de tyske tropper overga seg til de fremrykkende russiske styrkene. I lys av dette massive tilbakefallet insisterte den tyske overkommandoen på at Josef Ferdinand ble fjernet fra kommandokjeden. Dermed gikk erkehertugen inn i en militær pensjonisttilværelse, og han ble erstattet av en annen general.

Da nazistene okkuperte Østerrike i 1938, ble Josef Ferdinand arrestert sammen med mer enn 70 000 andre innbyggere i Wien. Han gikk gjennom mange avhør av Gestapo og sendt til konsentrasjonsleiren Dachau, hvor han satt fengslet i tre måneder. Forholdene i konsentrasjonsleiren ødela hans helse permanent. Josef Ferdinand ble frigitt og han levde en isolert tilværelse etter dette, under kontinuerlig overvåkning av Gestapo.

Ferdinand døde den 28. august 1942 i Wien, da han var 70 år gammel.

## Referanser


## Kilder
* Austro-Hungarian Land Forces 1848-1918: Erzherzog Joseph Ferdinand  Besøkt 9. april 2015
Benjamín Rojas

**Benjamín Rojas Pessi** (født 16. april 1985) er en argentinsk skuespiller og sanger, best kjent for rollen som Jake & Blake i TV-serien Jake og Blake.

## Referanser


## Eksterne lenker
*
Doug E. Doug

**Doug E. Doug** (født Douglas Bourne, den 7. januar 1970 i Brooklyn i New York) er en amerikansk skuespiller, komiker, manusforfatter, produsent og filmregissør. 

Doug startet sin karriere som skuespiller da han var 17 år gammel som en stand-up komiker. Han er best kjent for rollen som Griffin Vesey i situasjonskomedien Cosby på TV-kanalen CBS. Doug var gjeste-skuespiller i episoder av TV-seriene Law & Order: Special Victims Unit, Touched by An Angel og Conviction. Doug gjorde sin debut som regissør og produsent på teater med manuset Citizen James, hvor han også spilte hovedrollen som Citizen James.

## Referanser


## Eksterne lenker
*
Shakti Gawain

**Shakti Gawain**  (født 30. september 1948, død 11. november 2018) var en amerikansk forfatter av selvutviklingsbøker, og kursholder innen selvutvikling. Ifølge hennes egen hjemmeside skal bøkene hennes ha solgt 10 millioner eksemplarer.

Gawains første og mest kjente bok er *Creative Visualization* (1978). Her hevder hun at «vår omverden er som et gigantisk speil som reflekterer vår egen sjelstilstand. Dette er ikke ment i metaforisk, men bokstavelig forstand. Våre negative eller positive forestillinger om oss selv påvirker hvordan kosmos organiserer seg positivt eller negativt rundt oss, både psykologisk og materielt. På mange måter er det et magisk verdensbilde som uttrykkes, hvor vi gjennom egen tenkning og vilje kan få kosmos til å gjøre livet lett og fint for oss.»

## Referanser
Karptjärn

**Karptjärn** er et lite vann (ca 100 meter langt og 50 m bredt) i området Tyresö Strand i den østre delen av Tyresö kommune i landskapet Södermanland, Sverige. Karptjärn dreneres mot Kalvfjärden.

Innsjøens gjennomgang av vann er liten, og største målte dybde er 1,8 meter. Innsjøen er sterkt påvirket av avløp fra eiendommer i nærheten av innsjøen. Verdiene av nitrogen i vannet er ekstremt høye, mens verdiene av fosfor er middels til høye. I innsjøen lever det igler, både blod- og hesteigler, som antas å være satt ut den tiden da apotekene i Stockholm satte ut og høstet inn igler som ble gitt for ulike formål. I tjernet finnes det en art av kransalger. Karptjärn huser store mengder rumpetroll om våren.
Antoni Łaciak

**Antoni Jan Łaciak** (født 23. juni 1939 i Szczyrk, død 6. februar 1989 i Katowice) var en polsk skihopper som representerte LZS Skrzyczne Sczyrk.

Han tok svært overraskende sølvmedalje i normalbakken i VM i Zakopane i 1962. I storbakken ble han nummer 6. Han ble nummer 34 (av 53 deltakere) i normalbakken i OL i Innsbruck (Seefeld) i 1964. Han deltok i den tysk-østerrikske hoppuka i årene 1961-1966, med 7.-plass i 1962/63 som beste sammenlagtplassering. Den beste plasseringen hans i enkeltrenn i Hoppuka var 8.-plass i Garmisch-Partenkirchen 1. januar 1963.

Antoni Łaciak hadde den anerkjente bakkerekorden i hoppbakken Skarpa i Warszawa, med 40,5 meter.

## Referanser


## Kilder
* Sports Reference: Antoni Łaciak  (besøkt 10. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: Warszawa (Skarpa) (besøkt 10. juni 2011)

## Eksterne lenker
* 
* Skijumping.pl: Antoni Łaciak (om hopperen og VM 1962, polsk)
Rødast hjerta

***Rødast hjerta*** er et musikkalbum med Svein Tang Wa, utgitt i 2007.

## Sporliste

# «Knud» (Svein Tang Wa)
# «Rødast hjerta» (Svein Tang Wa)
# «Rogalandsmeieriet» (Svein Tang Wa)
# «Ei plaga» (Svein Tang Wa)
# «Ryddevise» (Svein Tang Wa)
# «Eg har ein drøm» (Svein Tang Wa/Arne Skage jr.)
# «Kari» (Svein Tang Wa) 
# «Jordberis og oliven» (Svein Tang Wa)
# «Livet e'kje lett» (Svein Tang Wa)
# «Tidlige solmorning» (Svein Tang Wa/Johan Egdetveit)
# «Liv i ditt hus» (Svein Tang Wa)
# «Kor komme du te stå» (Svein Tang Wa)
# «Sånn e det altså med det» (Svein Tang Wa)
# «Inger» (Svein Tang Wa/Johan Egdetveit)
# «Gå hjem og vogg» (Svein Tang Wa)
# «Om alt va vel» (Svein Tang Wa/Johan Egdetveit)
# «Sjømannsvise» (Svein Tang Wa)
## Medvirkende
### Musikere
* Svein Tang Wa - sang, produsent, låtskriver
* Reidar Larsen - sang på *Livet e'kje lett*, piano, orgel, keyboard på *Ryddevise*, kor, produsent, miksing 
* Arne Skage jr. - gitarer, weissenborngitar på *Knud* og *Rødast hjerta*, slidegitar på *Rogalandsmeieriet*, resonatorgitar på *Ryddevise*, *Eg har ein drøm* og *Kari*, steelgitar på *Livet e'kje lett* og *Gå hjem og vogg*, barytongitar på *Om alt va vel*, komponist, produsent
* Tor Mathisrud - bass, produsent
* Johan Egdetveit - trekkspill, produsent
* Halvor Folgerø - fagott på *Knud*
* Vigdis Eidsvåg - sang på *Livet e'kje lett*
* Per Zanussi - sag på *Om alt va vel*
* Geir Åge Johnsen - trommer/perkusjon på *Rødast hjerta*, *Rogalandsmeieriet*, *Ryddevise*, *Livet e'kje lett* og *Gå hjem og vogg*
* Johnny Guddingsmo - perkusjon på *Jordberis og oliven* og *Sånn e det altså med det*
* Knut Hem - trommer på *Rogalandsmeieriet* og *Kor komme du te stå*
* Bodhild Vossgård - cello på *Eg har ein drøm* og *Kor komme du te stå*
* László Rácz - cimbalom på *Kari* og *Om alt va vel*
* Dag Sindre Vagle - bouzouki/fløyte på *Sånn e det altså med det*
### Øvrige
* Per Ravnaas - mastering, miksing, produsent
* Terje Hellem - mastering
* Asbjørn Jensen - fotograf, artwork 
* Kjetil Alsvik - fotograf
Deutsche Fortschrittspartei

**Deutsche Fortschrittspartei** var et liberalistisk parti i kongeriket Preussen. Partiet ble grunnlagt den 6. juni 1861 av folkevalgte i *[[Preußisches Abgeordnetenhaus]]*, og var det første tyske programbaserte politiske parti. Partiet var også presentert i Riksdagen. 

Under den prøyssiske forfatningskonflikten stod partiet i sterk opposisjon til Otto von Bismarck. Etter grunnleggelsen av det tyske keiserrike i 1871, nærmet partiet seg Bismarck under den såkalte *[[Kulturkampf]]*, men distanserte seg senere tydelig fra ham. Den 5. mars 1884 ble partiet oppløst, og innlemmet i det nye liberale partiet *[[Deutsche Freisinnige Partei]]*. 

## Referanser
Our Story

***Our Story*** er et musikkalbum med Torstein Sødal. Albumet ble utgitt den 1. juli .

## Sporliste
# «It All Leads Back to You»
# «Breathe»
# «Brothers in Arms»
# «Your Story»
# «Be Her Daddy»
# «Life Worth Living»
# «Angels Sing»
# «Fallen Angel»
# «Safe with Me»
# «Morning Mood»

## Referanser


## Eksterne lenker
*
Indemnitet

**Indemnitet** (av latin *indemnātio*) er en betegnelse på fristillingen fra strafferettslig og privatrettslig forfølgelse. Det representerer en prosedyre som legger inn hindringer i straffeprosessen, som gir politisk immunitet for et parlamentsmedlem i den tiden det har et folkevalgt mandat.

Indemnitet er også betegnelsen på en legitimering av et ulovlig eller egenrådig vedtak, eller et vedtak foretatt under en unntakstilstand, hvor regjeringen eller parlamentet fritas fra straffeansvar.

## Referanser


## Se også

* Den prøyssiske indemnitetsloven
Washingtonkonferansen

**Washingtonkonferansen** (engelsk «The Washington Naval Conference», også benevnt «the Washington Arms Conference») var en militær konferanse innkalt av administrasjonen til den amerikanske presidenten Warren G. Harding og avholdt i Washington D.C. fra 12. november 1921 til 6. februar 1922. Den ble gjennomført utenfor rammene av Folkeforbundet og hadde deltakere fra ni nasjoner som hadde interesser i Stillehavet og Øst-Asia. Sovjetunionen ble ikke invitert til konferansen. Det var den første internasjonale konferansen avholdt i USA og historiens første nedrustningskonferanse.

Washingtonkonferansen resulterte i tre større avtaler; firemaktsavtalen, femmaktsavtalen (mer kjent som Marineavtalen i Washington) og nimaktsavtalen.

## Bibliografi

* Andrew Field. *Royal Navy Strategy in the Far East, 1919-1939* (2004)
* Goldman, Emily O. *Sunken Treaties: Naval Arms Control between the Wars.* Pennsylvania State U. Press, 1994. 352 pp.
* Erik Goldstein. *The Washington Conference, 1921-22: Naval Rivalry, East Asian Stability and the Road to Pearl Harbor* (1994)
* Kaufman, Robert Gordon. *Arms Control during the Prenuclear Era: The United States and Naval Limitation between the Two World Wars.* Columbia U. Press, 1990. 289 pp.
* Carolyn J. Kitching; *Britain and the Problem of International Disarmament, 1919-1934* Rutledge, 1999 online
* Phillips Payson O'Brien; *British and American Naval Power: Politics and Policy, 1900-1936* (Praeger Studies in Diplomacy and Strategic Thought) (1998)
Lisleherad stasjon

**Lisleherad stasjon** er en jernbanestasjon på Tinnosbanen i Notodden i Telemark. Den var i drift fra Tinnosbanen ble åpnet i 1909, til trafikken ble nedlagt i 1991. Den er oppført i Jernbaneverkets Network statement og er ikke offisielt nedlagt.

Stasjonen åpnet 9. august 1909 som *Lilleherred stasjon*. 1. januar 1922 ble navnet endret til *Litleherad* og 15. oktober samme år til *Lisleherad*. I 1961 ble stasjonen nedgradert til stoppested og 1970 til holdeplass. Etter at strekningen ble nedlagt, ble stasjonen solgt som bolig.

Opprinnelig ble vokterboligen brukt som ekspedisjonsbygning. Stasjonsbygningen som fortsatt står, er av Veggli-typen og ble oppført omkring 1930.

## Galleri

Listeherad.jpg|Lisleherad stasjon
Lasterampe, Lisleherad.jpg|Lasterampe, Lisleherad
Privet og uthus, Lisleherad.jpg|Lisleherad stasjon, privet og uthus


## Referanser


## Litteratur
* 

## Eksterne lenker

*
Starhawk

**Starhawk**, egentlig **Miriam Simos** (født 17. juni 1951 i St. Paul, Minnesota) er en amerikansk aktivist og frontfigur innen psykoterapi, new age, wiccaaktig modergudinnetenkning og økofeminisme. Hun bor i San Francisco. 

Hennes bok *The Spiral Dance* (1979) ble et viktig grunnlag for nyhedendommen. Hun har «ikke bare fremhevet det feministiske, men også det økologiske aspektet ved Wicca». Boken «tematiserer både en økologisk og nypaganistisk naturforståelse, som begge dreier seg om en feiring av Modergudinnen». 

## Referanser


## Eksterne lenker
* www.starhawk.org
* www.reclaiming.org
Deepak Chopra

**Deepak Chopra** (født 22. oktober 1946 i Delhi) er en indisk-amerikansk lege (spesialist i indremedisin og endokrinologi) og forfatter av flere bøker om selvutvikling, new age, alternativ medisin og ayurveda. Han sier selv at han er påvirket av vedanta, og samarbeidet med Maharishi Mahesh Yogi innen Transcendental meditasjon (TM) før han etablerte sin egen skole. Han beskrives som «en viktig aktør innen den mer materielt orienterte selvutviklingsgenren».

Mer enn ti av hans bøker er oversatt til norsk. Mehren og Sky skriver at Chopra i boken *Suksessens sju åndslover* (1996) gir tradisjonelle New Age-forestillinger «en konkret materiell utforming, der målet med selvutvikling er suksess, åndelig som materielt.» 

Chopra har blitt kritisert for å misbruke begrepet kvantemekanikk og andre vitenskapelige begreper i en kontekst av alternativ medisin og åndelighet, og dermed bidra til den gjengse forvirring om hva kvantemekanikk og andre vitenskapelige begreper egentlig handler om. I 1998 ble han tildelt den satiriske Ig Nobelprisen for «sin unike tolkning av kvantefysikken som den gjelder for livet, friheten, og søken etter økonomisk lykke». Han deltok også i dokumentaren *[[The Enemies of Reason]]* hvor han ble intervjuet av Richard Dawkins og innrømte at han brukte termen «kvanteteori» som en metafor, og at det har lite å gjøre med den egentlige kvanteteorien i fysikk.

I 2005 skrev han en serie artikler om Intelligent design som også fikk kritikk fra skeptikere. Michael Shermer, grunnleggeren av The Skeptics Society, uttalte at Chopra var «selve definisjonen på hva vi mener med pseudovitenskap».

## Referanser


## Eksterne lenker
* 
* 
* 
*
Grønvollfoss stasjon

**Grønvollfoss  stasjon** var en jernbanestasjon på Tinnosbanen i Notodden i Telemark. Den var i drift fra Tinnosbanen ble åpnet i 1909 til den ble nedlagt i 1991. Grønvollfoss sidespor blir fremdeles ført som driftssted av Jernbaneverket.

Stasjonen er tegnet av Thorvald Astrup og ble åpnet 9. august 1909 som *Grøndvoldsfoss stoppested*. 1. januar 1922 ble navnet endret til *Grønvollfoss*. I 1965 ble den oppgradert til stasjon, men nedgradert til holdeplass igjen i 1975 etter at stasjonsbygningen hadde blitt revet. Den var betjent til 1960.

## Galleri

Gronvolfoss spv 2.jpg|Sporveksel 2 og sidespor, september 2024
Gronvollfoss sp 2.jpg|Grønvollfoss sidespor, september 2024
Grønvollfoss stasjon URN NBN no-nb foto NF WF 51789.jpg|Stasjonsbygningen er revet.


## Referanser


## Eksterne lenker
Sondra Ray

**Sondra Ray** er en amerikansk alternativ medisin-terapeut, med engasjement i flere retninger.

Hun er blant annet kjent for boken *Rebirthing in the New Age*, som hun skrev sammen med Leonard Orr i 1977. «Orr & Rays spesielle teknikk er formet og utviklet i et New Age-verdensbilde fylt av begreper som energier, følelser og intuisjoner» 

Hennes ektemann Mark Sullivan er instruktør i *A Course In Miracles*, basert på Helen Schucmans tenkning. 
## Referanser


## Eksterne lenker
* sondraray.com
Henrik Ohlmeyer

**Henrik Ohlmeyer** (født 11. februar 1946 i Bischofsgrün) er en tysk tidligere skihopper som konkurrerte for Vest-Tyskland. Han representerte Ski-Club Bischofsgrün.

Han deltok i den tysk-østerrikske hoppuka i årene 1963-1971, med 5.-plass i 1965/66 som beste sammenlagtplassering. Hans beste plassering i enkeltrenn i Hoppuka var 7.-plass i Innsbruck 3. januar 1965 og i Garmisch-Partenkirchen 1. januar 1966. I VM i Oslo i 1966 ble han nummer 23 i normalbakken og nummer 33 i storbakken. I OL i Grenoble i 1968 greide han 28.-plass i normalbakken i Autrans og 33.-plass i storbakken i Saint-Nizier.

Henrik Ohlmeyer vant skiflygingsuka i Bad Mitterndorf (Kulm) i 1965.

## Referanser


## Kilder
* Sports Reference: Henrik Ohlmeyer  (besøkt 10. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skifliegen.at: Kulmsieger (oversikt over vinnere og bakkerekorder, besøkt 10. juni 2011)

## Eksterne lenker
*
Eirik Birkelund

**Eirik Birkelund** (født 13. januar 1994 i Bergen) er en norsk tidligere fotballspiller. 

Den 10. juni 2011 fikk han sin A-lagsdebut for Brann mot Sogndal Fotball. Han er også kjent gjennom VGs triksekonkurranse, der han fikk prisen som Norges beste trikser.

Eirik Birkelund spilte med draktnummer 28 i sin første Brannsesong. I 2012-sesongen fikk han draktnummer 15. Etter 2012-sesongen valgte han bort å fortsette karrieren i Brann for å prøve lykken i akademiet til den franske klubben AS Saint-Étienne. Sommeren 2014 returnerte han til Brann, og fikk draktnummer 4.

## Referanser


## Eksterne lenker
*
Christen Christensen (billedhugger)

**Christen Christensen** (født 18. januar 1806 i København, død 21. august 1845 samme sted) var en dansk billedhugger og medaljør.

## Liv og virke
### Bakgrunn
Christen Christensens far var kjøpmannen John Christensen, hans mor var født Birch. Han mistet kort før sitt 14. år sin far.

Kort etter konfirmasjonen ble Christensen satt i lære hos billedhugger Nicolai Dajon, hvor han arbeidet i 4 år til dennes død i desember 1823. Samtidig gikk han på Kunstakademiets Skoler. Her vant han i  1824 den lille og store sølvmedalje, samme år en pengepremie for modellering etter levende modell og i 1825 den mindre gullmedalje som billedhugger.

### Billedhugger
Til Christiansborg slott utførte han «Troskab» og «Sandhed» til forhallen, «Arkitektur», «Malerkunst» og «Billedhuggerkunst til Kongens Trappe» samt relieffet «Apollo blandt Hyrder» til dronningens påkledningsværelse, på samme tid som han konkurrerte til og vant den store gullmedaljen ved Akademiet. Oppgaven var «Elias opvækker Enkens Søn» (1827). Året før hadde han utført «Melpomene» og «Thalia» til det daværende Kongelige Teater.

Med den store gullmedalje hadde han fått rett til Akademiets stipendium som billedhugger, men etter oppfordring av akademiets preses, prins Christian Frederik, bestemte han seg for å utdanne seg til medaljør. Han konkurrerte i dette faget om en premie på 100 riksdaler for reversen til en medalje til ære for arkitekt C.F. Hansen. Medaljen benyttes fremdeles ved utdeling av C.F. Hansen-medaljen.

Christensen står også bak selve medaljen til Thorvaldsenmedaljen som ble innstiftet av kong Christian VIII i 1837. Det var meningen at Bertel Thorvaldsen selv skulle ha det første eksemplaret ved sin hjemkomst i 1838. Imidlertid oppsto det problemer med de stemplene hvor medaljen skulle preges og først i 1842 kunne medaljen presenteres.

Torvaldsenmedaljen var Christensens medlemsstykke til Kunstakademiet hvor han ble tatt opp 27. august 1838.

I 1843 ble han tildelt Dannebrogordenen. Fra 1841 fungerte han i 2 år som professor ved modellskolen og etter Thorvaldsens død ble han 13. september 1844 selv utnevnt til professor.

De siste 10 år av hans liv var preget av sykdom og han døde knapt 40 år gammel. Han er begravet på Assistens Kirkegård.

## Referanser


## Eksterne lenker
* 
* Verk av Christensen hos Thorvaldsens Museum
Gransherad stasjon

**Gransherad stasjon** er en jernbanestasjon på Tinnosbanen i Notodden i Telemark. Den var i drift fra Tinnosbanen ble åpnet i 1909 til den ble nedlagt i 1991. Gransherad sidespor blir fremdeles ført som driftssted av Jernbaneverket.

Stasjonen er tegnet av Thorvald Astrup og ble åpnet 9. august 1909 som *Gransherred stasjon*. 1. januar 1922 ble navnet endret til *Gransherad*. 10. juni 1968 ble den nedgradert til holdeplass. NSB ga riving av stasjonen i oppdrag, men entreprenøren likte bygningen så godt at han i 1986 flyttet den til sitt hjemsted på Hørte.

## Galleri

File:Stasjonsbygning for Gransherad.jpg|Stasjonsbygning for Gransherad, i Hørte
Fil:Gransherad_leskur.jpg|Leskuret på Gransherad stasjon, juli 2021


## Referanser


## Eksterne lenker
Notodden gamle stasjon

**Notodden gamle stasjon** er en jernbanestasjon på Tinnosbanen i Notodden i Telemark. Stasjonen var tegnet av Thorvald Astrup som endestasjon på Tinnosbanen. Den var i drift fra Tinnosbanen ble åpnet i 1909 til den ble nedlagt i 1919 da forbindelsen med Bratsbergbanen ble åpnet og Notodden nye stasjon ble tatt i bruk. Stasjonen lå der Notodden næringspark ligger i dag.

I dag, fra 2024, er det kafe i stasjonsbygningen: Stasjonen Kafe.

## Referanser


## Eksterne lenker
Michael Durrell

**Michael Durrell** (født 6. oktober 1943 i Brooklyn i New York) er en amerikansk skuespiller.

Durrell begynte sin karriere som skuespiller i rollen som advokat Peter Wexler på TV-kanalen CBS sin såpeopera The Guiding Light. I 1969 dukket Durrell opp på teaterscenen for første gang i oppsetningen Cock-A-Doodle-Dandy som ble oppsatt ved Lyceum Theatre i New York City. Andre TV-roller han har hatt var som politimann Moraga i den kortvarige dramaserien Shannon (1981&ndash;1982) som hadde skuespiller Kevin Dobson i hovedrollen, og deretter som Nicholas Stone fra 1984 til 1985 på CBS-programmet Alice. 

En annen av hans velkjente roller var i 1983 med science fiction miniserien V og året etter hadde han en rolle i oppfølgeren V: The Final Battle som karakteren Robert Maxwell og han gjentok denne rolle i de to første episodene av V: The Series. Durrell spilte rollen som D.A. Lloyd Burgess i den populære TV-serien Matlock 1986 til 1990, og som Dr. John Martin, faren til Donna Martin i den populære TV-serien Beverly Hills, 90210, der han hadde en tilbakevendende rolle. Durrell har også hatt en gjesterolle i Star Trek: Deep Space Nine, i episoden Sanctuary.

## Referanser


## Eksterne lenker
*
Bradley Dredge

**Bradley Dredge** (født 1973) er en profesjonell golfspiller på Europatouren. 

Dredge ble profesjonell i 1996. Han prøvde å kvalifisere seg for Europatouren via kvalifiseringsskolen før både 1996- og 1997-sesongen, men måtte ta til takke med Challenge Tour i 1997. Der havnet han på femtendeplass på pengelisten, blant annet takket være en seier i Tyrkia. I 1998 var Dredge tilbake på Europatouren. Han klarte ikke å komme høyt nok på pengelisten til å fortsette på touren og måtte derfor tilbake til Challenge Tour i 1999. En ny seier der førte ham tilbake til Europatouren.

Dredge vant sin første turnering på Europatouren på Madeira i 2003, og sin andre, Omega European Masters, i 2006. Hans høyeste plassering på pengelisten på Europatouren var en 16.-plass i 2005. Han har seks ganger representert Wales i lagturneringen World Cup, blant annet i 2005 da han  vant sammen med Stephen Dodd. Han har dessuten deltatt i Seve Trophy to ganger for Storbritannia og Irland.

## Meritter
### Seire på Europatouren
* 2006 Omega European Masters
* 2003 Madeira Island Open

### Seire på Challenge Tour
* 1999 Is Molas Challenge
* 1997 Klassis Turkish Open

## Eksterne lenker
*